Πριν περάσουν εικοσιτέσσερις ώρες από την δήλωση του Τούρκου προέδρου Ρ.Τ.Ερντογάν προς βουλευτές του κόμματός του ότι «Η Ελλάδα έχει πλέον αποδεχθεί την κατάσταση που δημιουργήσαμε στη Μεσόγειο» και λιγότερες από σαρανταοκτώ ώρες από το άτυπο «μοίρασμα« της Ελλάδας στο ξενοδοχείο «Μεγάλη Βρετανία» από τους «συνήθεις υπόπτους» (Αμερικανός πρέσβης, Τούρκος πρέσβης, Ν.Μπακογιάννη, Δ.Καιρίδης κλπ), ο υπουργός Εξωτερικών Νίκος Δένδιας, προχώρησε σε μία δήλωση με αποδέκτη την Τουρκία που αλλάζει 100% την ελληνική πολιτική έναντι της Τουρκίας από το 1974.

Συγκεκριμένα απαντώντας στις τελευταίες δηλώσεις του Μεβλούτ Τσαβούσογλου περί «συμβιβασμού και μοιράσματος της Α.Μεσογείου» ο Νίκος Δένδιας δήλωσε ότι «Η Ελλάδα είναι έτοιμη για έντιμη συνεννόηση με την Τουρκία» ανοίγοντας έτσι την διάπλατα τον δρόμο προς την εκχώρηση εθνικών δικαιωμάτων από της ΑΟΖ και «αναθεώρηση» των εναέριων συνόρων στο Αιγαίο, του καθεστώτος ύπαρξης ελληνικών δυνάμεων αυτοάμυνας επάνω στα νησιά του Αιγαίου που διεκδικεί η Τουρκία.

Και μάλιστα προσδιόρισε ότι «Ωστόσο η Ελλάδα είναι διαχρονικά ανέτοιμη για ανατολίτικο παζάρι και ανέντιμο, καταχρηστικό συμβιβασμό» άρα, δεν πρέπει να αρκεστούμε σε αυτό το «κάτι» που μας δίνει με την δήλωσή του ο Ρ.Τ.Ερντογάν, αλλά θέλουμε «κάτι παραπάνω».

Αν σε όλα αυτά προσθέσουμε και την «κακή κατάσταση των Ενόπλων Δυνάμεων» που διατυμπανίζουν τα κυβερνητικά φερέφωνα για να δικαιολογήσουν την ενδοτική στάση της κυβέρνησης (την οποία «κακή κατάσταση» την προκάλεσαν οι ίδιες οι πολιτικές δυνάμεις που αρνήθηκαν να εξαιρέσουν τις αμυντικές δαπάνες από τα Μνημόνια) αλλά και «περίεργα» περιστατικά, όπως αυτό της Στρογγύλης την περασμένη Τρίτη, όπου κανείς από την φρουρά δεν σταμάτησε την λέμβο των 20 παράνομων μεταναστών πριν δέσει στο νησί και την εν συνεχεία απόπειρα των Τούρκων να αποβιβαστούν στο νησί «για να τους διασώσουν», τότε έχουμε μια ολοκληρωμένη εικόνα του τι συμβαίνει.

Ήδη η κυβέρνηση, αρνήθηκε να στείλει επιστολή στον ΟΗΕ που να καταγγέλλει ως «παράνομη» την ΑΟΖ Τουρκίας-Λιβύης (τα δύο σημειώματα που έστειλε είχαν εντελώς άσχετο περιεχόμενο), «σκοτώνοντας» την ΑΟΖ Ελλάδας-Κύπρου, την οποία αρνήθηκαν να ανακηρύξουν ΟΛΕΣ οι ελληνικές κυβερνήσεις από την εποχή Σημίτη και μετά.

Εχουμε ένα τέλειο περιβάλλον εθνικής έκλειψης την οποία τίποτα δεν δείχνει ικανό να την ανατρέψει. Δεν πρέπει να αποκλείεται και ένα στημένο «θερμό» επεισόδιο, προκειμένου να επιταχυνθούν οι διαδικασίας...